text: Nu er syd- og sønderjylland dækket i hvidt
  08 januar 2016 kl. 05.59
  Det har sneet natten til fredag og fredag morgen, og hele Syd- og Sønderjylland er derfor stort set dækket i hvidt. 
  Når du her til morgen træder ud af døren, så er vejen og fortovet formentlig dækket i hvidt.
  Over stort set hele syd- og sønderjylland er der nemlig i løbet af natten til fredag faldet flere centimeter sne.
  I de sydligste egne er der omkring 3-5 centimeter sne, mens der på Varde- og Esbjerg-egnen blot er faldet nogle enkelte centimeter. Omkring Vejle er der flere steder faldet mere end fem centimeter sne, og ifølge TV2 Vejret er der her pletvis faldet helt op til 10 centimeter.
  Har du billeder? Send dem til TV SYD på tvsyd@tvsyd.dk.
  Fredag morgen er der en frisk til hård vind, og det giver anledning til snefygning flere steder i det syd- og sønderjyske. Blandt andet melder Billund Lufthavn om snefygning.
  Tidligt her til morgen forventes vejret at slå over i isslag i Sønderjylland. Det kan gøre både veje og fortove meget glatte.
  Du kan her se den forventede mængde sne frem til klokken 20 fredag:
  
  